इंग्लिश रीडिंग कॉम्प्रिहेंशन हर प्रतियोगी परीक्षा का जरूरी हिस्सा
English Reading Comprehension is very important for any competitive exam. We discuss about methods to improve it. इस लेख में हम इंग्लिश रीडिंग कॉम्प्रिहेंशन स्किल्स में सुधार करने के बारे में चर्चा करेंगे और इन परीक्षाओं में पूछे गए विभिन्न प्रकार के प्रश्नों को हल करने के लिए टिप्स भी देंगे।
इंग्लिश रीडिंग कॉम्प्रिहेंशन, भारत में ली जाने वाली विभिन्न प्रतियोगी परीक्षाओं का एक महत्वपूर्ण हिस्सा है। इसमें मैनेजमेंट एंट्रेंस - टेस्ट्स CAT, XAT और CMAT, NDA या CDS जैसी रक्षा परीक्षाएं, CSAT और SSC जैसी सरकारी नौकरी की परीक्षाएं शामिल हैं।
इंग्लिश अच्छे से पढ़ पाना, और अपठित गद्यांशों पर प्रश्नों को हल करना एक बेहद इम्पॉर्टेन्ट स्किल है।
करिअर फंडा में स्वागत! 
इस लेख में हम इंग्लिश रीडिंग कॉम्प्रिहेंशन स्किल्स में सुधार करने के बारे में चर्चा करेंगे और इन परीक्षाओं में पूछे गए विभिन्न प्रकार के प्रश्नों को हल करने के लिए टिप्स भी देंगे।
इंग्लिश रीडिंग स्किल्स में सुधार के 4 पावर टिप्स
1) नियमित और व्यापक रूप से पढ़ें – पढ़ना आपको अलग-अलग लेखन शैलियों, स्वरों और दृष्टिकोणों से अवगत कराता है, जिससे आपके समझने के कौशल में इजाफा होता है। रोजाना कम से कम एक अंग्रेजी अखबार या पत्रिका पढ़ने की आदत डालें और विभिन्न विधाओं की किताबें और लेख पढ़ें।
2) संरचना को समझें – एक पैसेज में आमतौर पर एक परिचय, एक बॉडी और एक निष्कर्ष होता है। पैसेज की संरचना को समझने से आपको मुख्य विचार और सहायक विवरणों को जल्दी से पहचानने में मदद मिलेगी।
3) वोकैब्युलरी सुधारें - यदि आपको पैसेज में आने वाले शब्दों के मतलब नहीं पता होंगे तो उसे समझ पाना मुश्किल है। प्रतिदिन नए शब्द सीखने की आदत डालें और अपने डेली कम्युनिकेशन में उनका उपयोग करें।
4) ग्रामर स्किल्स बढ़ाएं – वाक्यों और पैराग्राफों के अर्थ को समझने के लिए अच्छा ग्रामर स्किल महत्वपूर्ण है। नियमित रूप से इंग्लिश ग्रामर के नियमों को पढ़ना और अभ्यास करना सुनिश्चित करें।
ये सब करने में आपको कम से कम एक वर्ष तो लगेगा ही। इसलिए आज ही तैयारी शुरू करें।
बेहतर रीडिंग के 3 पावर टिप्स 
इस विषय पर लिखी गई अपनी प्रसिद्ध पुस्तक ‘हाउ टु रीड बेटर एंड फास्टर’ में लेखक नॉर्मन लुईस पढ़ते समय शब्दों को जोर से पढ़ने या चुपचाप होंठों को हिलाने, अनावश्यक रूप से बार-बार शब्दों या वाक्यों को पढ़ने, और कुछ विशेष शब्दों पर बहुत अधिक समय लगाने से बचने का सुझाव देते हैं। वे टेक्स्ट को जल्दी पढ़ कर समझने के लिए पॉइंटर का उपयोग करने, ब्लॉक में पढ़ने और पैसेज पढ़ने के लिए निर्धारित समय को कम करने, प्रमुख बिंदुओं की पहचान करने, मानसिक सारांश बनाने, स्वयं से प्रश्न पूछने जैसे सुझाव देते हैं।
1) पढ़ते समय बुदबुदाए नहीं
2) एक-एक शब्द अलग-अलग नहीं पढ़ें, दो-दो, तीन-तीन या चार-चार शब्दों को एक साथ पढ़ने का प्रयास करें
3) कहीं भी अटकें नहीं, आगे बढ़ते रहें
विभिन्न प्रकार के प्रश्नों को हल करने के 6 टिप्स
1) डायरेक्ट प्रश्न (Direct Questions) 
ये सबसे सरल प्रकार के प्रश्न होते हैं, जहां उत्तर पैसेज में स्पष्ट रूप से पाया जा सकता है। ये प्रश्न तथ्य आधारित या किसी स्पेसिफिक जानकारी से समबन्धित हो सकते हैं। इनका उत्तर देने के लिए, आपको पैसेज में प्रासंगिक वाक्य या पैराग्राफ को ढूंढना होगा और उसे ध्यान से पढ़ना होगा।
2) मुख्य विचार सम्बन्धी प्रश्न (Main Idea Related Questions)
मुख्य विचार सम्बन्धी प्रश्न आपको पैसेज के केंद्रीय विषय या विषय की पहचान करने के लिए कहता है। इस प्रश्न का उत्तर देने के लिए, आपको पूरे गद्यांश को पढ़ने और सबसे महत्वपूर्ण विचार या विषय की पहचान करने की आवश्यकता होती है।
3) प्राथमिक उद्देश्य सम्बन्धी प्रश्न (Primary Purpose Related Questions)
ये प्रश्न पैसेज के उद्देश्य की पहचान करने के लिए कहते हैं। इस प्रश्न का उत्तर देने के लिए, आपको लेखक के लहजे, परिप्रेक्ष्य और तर्क को समझने की आवश्यकता होती है।
4) अनुमान, धारणा और निष्कर्ष आधारित प्रश्न (Inference, Assumption and Conclusion Based Questions)
अनुमान, धारणा और निष्कर्ष तीनों में फर्क होता है। इन प्रश्नों के लिए आपको दी गई जानकारी से निष्कर्ष निकालने के लिए अपने एनालिटिकल और तार्किक कौशल का उपयोग करने की आवश्यकता होती है। इसके लिए, आपको पैसेज को ध्यान से पढ़ना होगा, लेखक के तर्क की पहचान करनी होगी।
5) पैराफ्रेज प्रश्न (Paraphrase Related Questions)
पैराफ्रेज प्रश्न आपको मुख्य विचार या गद्यांश में उल्लिखित किसी विशेष विवरण को दोहराने के लिए कहते हैं। इस प्रश्न का उत्तर देने के लिए, आपको गद्यांश में प्रासंगिक वाक्य या पैराग्राफ की पहचान करने और इसे अपने शब्दों में फिर से लिखने की आवश्यकता है।
6) शीर्षक चुनने सम्बन्धी प्रश्न (Title Choosing Questions)
शीर्षक चुनने सम्बन्धी प्रश्न का उत्तर देने के लिए, आपको पैसेज या पैराग्राफ के मुख्य विचार की पहचान करने की आवश्यकता है और उस जानकारी का उपयोग उस शीर्षक का चयन करने के लिए करें जो पैसेज या पैराग्राफ का सबसे अच्छा सारांश देता है।
उम्मीद करता हूं मेरे सुझाव आपके लिए उपयोगी साबित होंगे।
आज का करिअर फंडा यह है कि कॉम्पिटिटिव एग्जाम्स में हाई स्कोर के लिए इंग्लिश रीडिंग कॉम्प्रिहेंशन स्किल्स को सुधारना बेहद आवश्यक है और इसपर आज से ही प्रयास किए जाएं। 
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) जासूसों की कोड लैंग्वेज आएगी आपके काम:कॉम्पिटिटिव एग्जाम्स में कोडिंग-डिकोडिंग के सवाल हल करने के टिप्स
2) ग्रेजुएशन के तुरंत बाद कमाई के 6 टिप्स:युवाओं के लिए जरूरी...पढ़ाई के साथ ही साथ करें बेहतर करिअर की तैयारी
3) फिट रहेंगे तो करिअर में तरक्की के चांस ज्यादा:सही खान-पान का तरीका पहचानिए, दिन की शुरुआत होगी बेहतर
4) बिखरे जमीन के टुकड़े घटा रहे किसानों की आमदनी:कुछ इनोवेटिव तरीके जिससे बदली जा सकती है खेती की तस्वीर
5) जानिए डिविसिबिलिटी के आसान नियम:वो ट्रिक जिससे जल्दी हल होंगे डिविसिबिलिटी और रिमेंडर के सवाल
6) समझिए, प्लेस वैल्यू और फेस वैल्यू का कॉन्सेप्ट:कॉम्पिटिटिव एग्जाम्स में सवाल जल्दी हल करने में मिलेगी मदद
7) सरदार पटेल की उम्मीदों पर कितने खरे सिविल सर्वेंट:IAS बनना चाहते हैं तो सरदार पटेल की 5 कसौटियों पर खुद को परखिए